Sekerheidswagte in hof vir aanrandingVyf wagte van ’n sekerheidsmaatskappy in Klerksdorp in Noordwes het Maandag in die hof verkyn. (Argieffoto) Vyf wagte van ’n sekerheidsmaatskappy in Klerksdorp in Noordwes het Maandag in die Delareyville-landdroshof op aanklagte van aanranding met die doel om ernstig te beseer, verskyn. Neither Mothibedi (47), Kgalatsi Erasmus (37), Moleleki Abram (38), Gopolang Mogopidi (53) en Morena Abram Manyo (40) het na bewering op Donderdag 22 Julie werknemers van die Tswaing-munisipaliteit aangerand toe hulle glo probeer het om toegang tot die munisipale kantore te verkry om vir diens aan te meld. Volgens Henry Mamothame, woordvoerder vir die Nasionale Vervolgingsgesag (NVG), word die motief vir die voorval in dié stadium ondersoek. “Die saak is tot 14 September uitgestel en die verdagtes is elk op borgtog van R500 vrygelaat. “’n Sesde verdagte sal môre in die landdroshof op dieselfde aanklagte verskyn.” Dit is nie duidelik by watter sekerheidsmaatskappy die wagte werksaam is nie.